Skagamenn mættu Breiðabliki í Kópavogi í gærkvöldi í knattspyrnuleik sem flestir leikmenn ÍA vilja líklega gleyma sem allra fyrst . Það er skemmst frá því að segja að heimamenn gjörsamlega völtuðu yfir gesti sína . Staðan var 3 - 0 í hálfleik og átti enn eftir að versna . Breiðabliksmenn komust í 6 - 0 á 77. mínútu leiksins og þótt Björn Bergmann Sigurðarson næði að koma inn marki skömmu síðar var stórsigur Blika í höfn , 6 - 1 . ÍA hefur því enn ekki unnið leik síðan þann 20. maí sem er eini sigurleikur liðsins í sumar . Heimildir Skessuhorns herma að þjálfaraskipti hjá ÍA séu skammt undan og að líklegir eftirmenn Guðjóns séu tvíburabræðurnir Arnar og Bjarki Gunnlaugssynir .